Συσχέτιση του βάρους γέννησης του νεογνού με τα επίπεδα γαλανίνης στο αίμα του ομφάλιου λώρου κατά τον τοκετό
Creators: name: Καραγιάννη, Ευδοκία Δ.
Publisher: name: Aristotle University of Thessaloniki
Year: 2019
Subjects: Βάρος γέννησης
Γαλανίνη
Κύηση
Πεπτίδια
Birthweight
Galanin
Pregnancy
Peptides

description: Η γαλανίνη είναι ένα ορεξιογόνο νευροπεπτίδιο, το οποίο συντίθεται κυρίως από το κεντρικό νευρικό σύστημα. Εκφράζεται σε μια ποικιλία οργάνων και ιστών και οι πιο σημαντικές δράσεις της περιλαμβάνουν τη ρύθμιση της νευρομεταβίβασης, την προαγωγή της νευρογένεσης, μεταβολικές, ενδοκρινικές και αναπαραγωγικές λειτουργίες. Καθώς η γαλανίνη εκκρίνεται από τον ανθρώπινο πλακούντα, το πεπτίδιο πιθανά να εμπλέκεται στην εμβρυική ανάπτυξη. Επιπρόσθετα, η συμμετοχή του πεπτιδίου στην ομοιοστασία της γλυκόζης, οδήγησε στην έρευνα σχετικά με τη γαλανίνη και το σακχαρώδη διαβήτη κύησης. Ο σκοπός της παρούσας μελέτης ήταν να εξετάσει εάν υπάρχει συσχέτιση μεταξύ του βάρους γέννησης του νεογνού και των επιπέδων γαλανίνης στο αίμα του ομφαλίου λώρου κατά τον τοκετό. Πρόκειται για μια μελέτη «χρονικής στιγμής» που διεξήχθη στην Α’ Μαιευτική Γυναικολογική Κλινική του Γενικού Νοσοκομείου «Παπαγεωργίου» (Θεσσσαλονίκη, Ελλάδα) κατά τη χρονική περίοδο 2012-2014. Μετρήθηκαν οι συγκεντρώσεις της γαλανίνης στο αίμα του ομφαλίου λώρου, στη μητρική κυκλοφορία και στο αμνιακό υγρό σε 77 υγιείς έγκυες γυναίκες (37- 41 εβδομάδες κύησης). Επιπλέον, η μελέτη περιελάμβανε μια ομάδα 30 εγκύων γυναικών με σακχαρώδη διαβήτη κύησης, στις οποίες πραγματοποιήθηκαν οι ίδιες μετρήσεις. Τα σωματομετρικά χαρακτηριστικά του νεογνού καταγράφηκαν μετά τον τοκετό. Τα αποτελέσματα της μελέτης συνοψίζονται στα εξής: Τα επίπεδα της γαλανίνης στην κυκλοφορία των μητέρων ήταν υψηλότερα από εκείνα του ομφαλίου λώρου και επίσης υψηλότερα από αυτά στο αμνιακό υγρό. Μια σημαντική θετική συσχέτιση αναδείχτηκε ανάμεσα στα επίπεδα γαλανίνης στον ομφάλιο λώρο και το βάρος γέννησης του νεογνού (r=0.312, p=0.006), καθώς επίσης και μεταξύ των συγκεντρώσεων της γαλανίνης στον ομφάλιο λώρο και το βάρος του πλακούντα (r=0.354, p=0.002) στην ομάδα των φυσιολογικών κυήσεων. Ωστόσο, δεν παρατηρήθηκαν οι αντίστοιχες συσχετίσεις στην ομάδα των διαβητικών κυήσεων. Δεν βρέθηκε κάποια συσχέτιση μεταξύ της γαλανίνης στο πλάσμα της μητέρας και του δείκτη μάζας σώματος αυτής στον τοκετό, ενώ μια σημαντική θετική συσχέτιση φάνηκε να υπάρχει μεταξύ του βάρους γέννησης του νεογνού και της πρόσληψης βάρους της μητέρας κατά τη διάρκεια της κύησης και στις δύο ομάδες που μελετήθηκαν (r=0.369, p=0.001 και r=0.444, p=0.026 αντίστοιχα). Συμπερασματικά, το βάρος γέννησης του νεογνού, καθώς επίσης και το βάρος του πλακούντα, συσχετίζονται θετικά με τις συγκεντρώσεις της γαλανίνης στο αίμα του ομφαλίου λώρου στις φυσιολογικές, αλλά πιθανόν όχι στις κυήσεις με σακχαρώδη διαβήτη. Τα επίπεδα γαλανίνης στο πλάσμα της μητέρας δε διαφέρουν σημαντικά σε σύγκριση με εκείνα γυναικών με σακχαρώδη διαβήτη κύησης και δε φαίνεται να συσχετίζονται με το δείκτη μάζας σώματος των μητέρων.
description: Galanin is an orexigenic neuropeptide which is mainly synthesized by central nervous system. It is expressed in a variety of organs and tissues and its most important actions include regulation of neurotransmission, promotion of neurogenesis, metabolic, endocrine and reproductive functions. As galanin is secreted in human placenta, the peptide might be involved in fetal growth. In addition, the involvement of the peptide in glucose homeostasis led to research about galanin and gestational diabetes. The aim of the present study was to examine whether an association exists between neonatal birth weight and galanin levels in umbilical cord blood at birth. This is a cross-sectional study conducted in the First Department of Obstetrics and Gynaecology, “Papageorgiou” General Hospital (Thessaloniki, Greece) during the period 2012-2014. Galanin concentrations were measured in cord blood, in maternal circulation and in amniotic fluid of 77 healthy pregnant women (at 37-41 weeks of gestational age). In addition, the study included a group of 30 pregnant women with gestational diabetes, in whom the same measurements were performed. Somatometric parameters and features of the neonate were recorded after delivery. The results of the study are summarized as follows: Galanin levels in maternal circulation were higher than those in the umbilical cord blood and also higher than the levels in amniotic fluid. A significant positive correlation was shown between galanin levels in umbilical cord and neonatal birthweight (r= 0.312 p= 0.006) as well as between galanin in umbilical cord and placental weight (r= 0.354, p= 0.002) in the group of normal pregnancies. However, no such associations were found in pregnant women with gestational diabetes mellitus. No correlation was found between maternal plasma galanin and body mass index of pregnant women at delivery, whereas a significant positive correlation was shown between neonatal birthweight and maternal weight gain during pregnancy in both groups studied (r= 0.369, p= 0.001 and r= 0.444, p= 0.026 retrospectively).In conclusion, birhweight as well as placental weight are positively correlated with galanin concentrations in umbilical cord blood in normal but probably not in pregnancies with gestational diabetes. Galanin levels in maternal plasma do not differ significantly compared to those of women with gestational diabetes and it seems that they are not associated with the maternal body mass index.